Superliganing 3-turida, Farg‘onaning «Neftchi» klubi o‘z maydonida «Bunyodkor»ni qabul qildi. «Istiqlol» stadioniga yig‘ilgan ko‘p sonli muxlislar qiziqarli va murosasiz kurashlarga boy o‘yin guvohi bo‘lishdi. Bellashuv taqdirini toshkentliklar tomonidan urilgan yagona gol hal qildi. 53-daqiqada Xurshid G‘iyosov mezbonlar darvozasini ishg‘ol etishga muvaffaq bo‘ldi va jamoasiga g‘alaba keltirdi.